Tervetuloa Armon kalliolle! Minun nimeni on Petri Välimäki.
Täällä Armon kalliolla käsittelemme siis Apostolien tekoja.
Tahdomme perusteellisesti paneutua tuohon voimalliseen sanomaan.
Viime kerralla näimme, -
miten voimallisesti julistanut ja palvellut Jumalan seurakunta -
joutui vainon kohteeksi.
Tämä jakso on jo 21. kerta, -
jolloin käsittelemme Apostolien tekoja.
Tässä laajassa kokonaisuudessa pääset luku luvulta katsomaan, -
mitä tapahtui kristillisen alkuseurakunnan -
aivan ensimmäisinä aikoina varhaisimpien dokumenttien mukaan.
Mitä silloin tapahtui. Mitä Jumala teki -
ja miten Hän avasi lähetyksen koko maailmaan.
Jo tehdyt ohjelmat näet TV7:n arkistosta; -
samoin uudet tulevat ohjelmat ja ne tietysti myös TV:stä suoraan.
Viime kerralla puhuimme vainosta, erityisesti Herodeksen vainosta.
Herodes teloitutti Johanneksen veljen, Jaakobin -
ja vangitsi Pietarin, jonka Herran enkeli vapautti.
Herran enkeli myös löi Herodesta, niin että tämä menehtyi.
Tämä mies, joka oli tehnyt suuria julmuuksia -
ja korottanut itsensä lähes Jumalan asemaan, joutui kohtaamaan -
Jumalan traagisen ja surullisen iskun.
Se oli inhimillisestä näkökulmasta surullinen ja traaginen tapahtuma.
Kuitenkin kyse oli Jumalan Sanan ja Jumalan palvelijoitten -
voimallisesta vastustajasta. Voimme nähdä, kuten Sana sanoo, -
että Jumalan Sana menestyi ja levisi.
Jumala siis itse varjeli ja suojeli palvelijoitaan ja Sanaansa.
Koko ajan kaikista vainoista ja vastustuksista huolimatta -
evankeliumi meni eteenpäin.
Minkä Jumala on alkanut ja minkä takana Hän on, -
sitä ei voi ihminen pysäyttää.
Olipa hänen inhimillinen asemansa kuinka korkea tahansa, -
niin Jumalan edessä hän on pieni ihminen.
Näiden dramaattisten ja osin perin surullisten tapahtumien jälkeen -
Apostolien teoissa alkaa kokonaan uusi suuri pääjakso.
Katse siirtyy yhä enemmän - paitsi Antiokian seurakuntaan -
myös paljon pidemmälle eli apostoli Paavalin lähetysmatkoihin -
ja toimintaan, evankeliumin viemiseen maan ääriin saakka.
Hyvin mielenkiintoista on myös tutkia sitä tiimiä, -
jonka seurakunnassa kerrotaan tuolloin palvelleen.
Luemme Apostolien tekojen luvusta 13: -
[Manaen = toisissa käännöksissä Menahem]
Apostoli Paavali oli siis syntyisin Tarsosta, -
joka oli Rooman provinssin pääkaupunki nykyisen Turkin alueella.
Hänen perheensä oli juutalainen.
Barnabas, josta myös tuli hyvin arvostettu seurakunnan palvelija, -
oli syntyjään leeviläinen ja syntynyt Kyproksella.
Hän oli sittemmin siirtynyt palvelemaan Jerusalemiin.
Sitten mainitaan Simeon, lisänimeltään Niger, -
joka viittaa tummaan ihonväriin.
Hän siis oli luultavasti selkeästi afrikkalainen.
Sitten oli kyreneläinen Lukios.
Kyrene oli Pohjois-Afrikan rannikolla nykyisen Libyan alueella.
Vielä mainitaan Menahem, neljännes- ruhtinas Herodeksen kasvinkumppani.
Tämä ilmaus liittyy siihen, että hän oli käynyt koulua -
ja kasvanut yhdessä Herodes Antipaksen kanssa.
Usein siihen aikaan oli sellainen tilanne, -
että kuninkaallisilla oli -
omat henkilökohtaiset opettajat opettamassa heidän lapsiaan.
Heitä ei laitettu yleiseen kouluun, vaan heillä oli koulu kotona.
Kuninkaan pojalla saattoi olla aika yksinäistä ilman koulukavereita.
Siksi heille otettiin kansasta parhaina pidettyjä valioyksilöitä -
kasvamaan yhdessä -
näitten kuninkaallisten tai muitten silmäätekevien lasten kanssa.
Siitä tulee tämä ilmaisu 'kasvinkumppani'.
Hän oli siis Herodeksen kanssa -
käynyt yhdessä koulua, kasvanut ja elänyt.
Miten valtavan erilaisille reiteille -
koulutovereiden ja kasvinkumppa- neiden elämäntiet voivat johtaa!
Vaikka lähtökohdat olisivat aika samanlaisia, -
aina on kysymys myös ihmisten valinnoista, aidosta sydämestä -
ja tietystä vapaudesta Jumalan edessä.
Herodeskin oli saanut luultavasti monia mahdollisuuksia -
lähestyä Jumalaa ja kuulla Häntä.
Ilmeisesti kuitenkin juuri Menahem oli kuullut ja kuunnellut Jumalaa -
ja tahtonut myös seurata Häntä.
Nyt Menahem olikin sitten hyvin tärkeä palvelija -
kristillisen seurakunnan aivan keskeisessä osassa.
Miten hurjan erilaisista taustoista ja kulttuureista -
ja roduistakin tulleita palvelijoita seurakunnassa palveli!
Se kertoo väkevää kieltä Jumalasta, joka rakastaa kaikkia ihmisiä.
Hän kutsuu yhteyteensä ja palvelukseensa hyvin rikkaasti -
erilaisia ihmisiä. Itse asiassa jokainen on ainutlaatuinen.
Jokaisella on oma yksilöllinen taustansa.
Jumalan seurakunnassa tuo yksilöllinen tausta -
- liittyypä se mihin tahansa ominaisuuksiin...
Apostolien teoissa näemme hyvin erilaisia luonteita.
Samoin ympärillämme näemme hyvin erilaisia luonteita.
Jumala on kutsunut monenlaisia luonteita, jopa niin, -
että hyvin monenlaisia heikkouksiakin näemme.
Mitkään näistä erilaisuuksista, ei tietysti erilaiset vahvuudetkaan...
Meidän erilaisuutemme, yksilöllisyy- temme, heikkoudet, vahvuudet, -
luonteet, sukupuoli, ikä, -
kansalaisuus tai rotu...
Kaikki Jeesuksessa Kristuksessa olevat, Häneen kastetut, ovat yhtä.
Jumalan silmissä jokainen on äärettömän tärkeä.
Jokainen on Jumalan luoma. Jokainen on tarkoitettu -
ja kutsutaan palvelemaan Jumalan seurakuntaa -
ja Jumala näkee jokaisen luomansa arvokkaana yksilönä siinä.
Seurakunta siis koostuu rikkaasti erilaisista yksilöistä.
Sinun ainutlaatuiset piirteesi eivät ole este Jumalan siunauksille.
Ne ovat Jumalan sinuun antamia ainutlaatuisia piirteitä -
ja sellaisina arvokkaita.
Tämä tärkeä kuva näkyi -
tässä Antiokian seurakunnassakin näin vahvasti.
Toinen hyvin erityinen näköala liittyi siihen, -
miten vahvasti alkuseurakunnan ajassa -
ja Antiokian seurakunnassa haluttiin viedä -
evankeliumin armon sanomaa eteenpäin.
Ei todellakaan jääty pitämään sitä itsellä ja omistamaan, -
että tämä on meidän saama suuri aarre ja sanoma.
Ei tehty rajaa muihin ja nautiskeltu itse saadusta sanomasta.
Tällaista sävyä ei ole ollenkaan.
Päinvastoin hyvin määrätietoisesti haluttiin viedä -
evankeliumin sanomaa eteenpäin.
Näin tapahtui jopa siinä määrin, että oltiin valmiita uhrauksiinkin.
Esimerkiksi edes kaikkein parhaita opettajia -
seurakunta ei tahtonut pidätellä itsellään, -
niin että me nautimme heidän opetuksestaan täällä meillä.
Sen sijaan haluttiin kuunnella hyvin tarkasti Jumalan johdatusta -
ja sitten myös toimia sen mukaan.
Luetaan luvusta 13 jakeet 2-3: -
Näin mahdollistui toisaalta se, -
että seurakunnan sisällä yhä uudet vastuunkantajat -
pääsivät kasvamaan omiin tehtäviinsä ja saivat mahdollisuuksia -
ja että evankeliumi vietiin yhä uusiin paikkoihin.
Näin he pääsivät elämään kutsumustaan todeksi siellä.
Monesti meille ihmisille ovat aika vaikeita siirtymäkohdat.
Monesti siinä, kun siirretään paikasta toiseen, -
voi tuntea aika suurta epävarmuutta ja kipeyttä.
Olen kokenut sen itsekin monta kertaa, -
mutta myöhemmin huomaa, että on saanut kulkea Jumalan siunaamana -
ja johdatuksessa. Sillä on ollut Jumalan silmissä tarkoitus, -
vaikka emme olisi sillä hetkellä sitä ymmärtäneet.
Sydän haluaa kuunnella ja pyytää Jumalan johdatusta -
ja toimia sen mukaan, kun ymmärtää, mikä Jumalan johdatus on.
Joskus Hän johdattaa olosuhteitten kautta.
Joskus hän puhuu suoraan, kuten tässä seurakunnalle, -
että seurakunta ymmärsi. Sitten he halusivat näin myös toimia.
Siunaus siitä sitten seurasi, kuten luemme jakeista 4-5: -
Kun he menivät seuraavaan paikkaan, -
niin taas he julistivat Jumalan Sanaa.
Tämä toistuu lukemattomia kertoja täällä.
Sitten jakeessa 13 kerrotaan, miten he lähtivät Pafoksesta -
ja saapuivat Pamfyliaan Pergeen.
Siellä Markus Johannes erosi heistä ja palasi Jerusalemiin.
Muut jatkoivat Pergestäkin matkaa, nyt Pisidian Antiokiaan, -
joka on eri Antiokia kuin aiemmin mainittu Syyrian Antiokia.
Sielläkin he menivät synagogaan, ja Paavali julisti voimallisesti -
ja monipuolisesti suoraan Kirjoituksista osoittaen, -
miten ne vahvasti todistivat Jeesuksesta Kristuksesta, -
meidän Vapahtajastamme. Sitten hän kertoi Jeesuksen surmaamisesta,
kuolemasta ristillä ja ylösnousemuksesta -
ja päätyi kuvaamaan ja kertomaan sen merkitystä ja tarkoitusta.
Miksi tämä kaikki on tapahtunut: -
Laki on annettu Mooseksen kautta.
Armo ja totuus on tullut Jeesuksen Kristuksen kautta.
Hänessä teille julistetaan syntien anteeksiantamus.
"Jokainen, joka uskoo, tulee hänessä vanhurskaaksi, -
vapaaksi kaikesta, mistä te ette voineet Mooseksen lain kautta -
tulla vanhurskaiksi." Nyt Jeesuksen ristin kautta -
kaikki synnit on sovitettu. Se on täytetty.
Hän on syntiemme sovitus eikä vain meidän, -
vaan koko maailman syntien. Jeesuksen veren uhri on -
niin valtava Jumalan edessä, että kuka ikinä missään -
Jeesukseen turvautuu, hän saa Juma- lan edessä kaikki synnit anteeksi, -
koska se on täytetty.
Armosta te olette pelastetut, ette tekojenne kautta, -
ette itsenne kautta, ettei kukaan kerskaisi.
Juuri tähän ytimeen keskittyy julistuksen sanoma.
He eivät mitenkään väsyneet kertomasta ja kuuluttamasta sitä, -
että jokainen Herran nimeä avukseen huutava pelastuu.
Sitä he pitivät niin tärkeänä, että vaikka mitä vainoja -
ja vastustuksia tuli, niin seuraavassa paikassa he taas julistivat.
Kysymys on todella niin tärkeästä asiasta.
Kun meidän turvamme on Jeesuksessa, niin tiedämme, -
että Jumala näkee meidät valtavan rakkaina.
Tiedämme, että ihan kaikki synnit on annettu anteeksi -
ja turva Hänessä olemme matkalla taivaaseen.
Jokainen Häntä avuksi huutava pelastuu.
Jos et ole vielä vastaanottanut Jeesusta sydämeesi, -
niin tahdon oikein sanoa sinulle, -
että Jumala rakastaa sinua äärettömän paljon.
Hän tahtoo armahtaa sinut ja antaa sinulle iankaikkisen elämän.
Kun otat Jeesuksen sydämeesi, Raamatun mukaan kaikille, -
jotka ottivat Hänet vastaan, Hän antoi voiman tulla Jumalan lapseksi
Saat tulla täysin armahdetuksi ja rakastetuksi Jumalan edessä.
Siksi rohkaisen sinua rukoilemaan tässä mukana.
Rukoillaan yhdessä, että näin saa tapahtua.
Saat vastaanottaa täyden syntien anteeksiantamuksen.
Saat vastaanottaa Jeesuksen sydämeesi -
elämäsi Herraksi ja Vapahtajaksi.
On suuri ilo siunata ja julistaa kaikki syntisi anteeksi.
Rukoillaan näin. Kiitos, rakas taivaallinen Isä, -
että saamme tulla tämän katsojan kanssa rakastavien kasvojesi eteen.
Pyydämme Jeesuksen Kristuksen nimessä: Anna Pyhä Henkesi.
Tule, Jeesus, Pyhässä Hengessä Sinua nyt kutsuvan sydämeen, -
vaikka vain mielessään sanoo: "Tule, Jeesus. Armahda minutkin."
Näin tai luontevalla tavalla. Kiitos, että kuulet arimmankin kutsun.
Herra, anna täydellinen armo ja iankaikkinen elämä.
Ystävä, Jeesuksen nimessä ja veressä -
saat uskoa kaikki syntisi anteeksi, sillä se on täytetty.
Herramme Jeesuksen Kristuksen armo, Isän, Jumalan, rakkaus, -
ja Pyhän Hengen siunaava osallisuus olkoon sinun kanssasi -
nyt, aina ja iankaikkisesti. Aamen.
Ole todella siunattu! Aamen.
On suuri lahja, että saamme välittää Jumalan armoa.
Meidät kaikki on kutsuttu siihen.
Kun sinä haluat osallistua, -
voit tukea Armon kalliolla -ohjelmien lähettämistä.
Soittamalla numeroon 0600 10177 -
annat noin 12 euron tuen.
Voit myös laittaa tukesi pankkitilille, -
jonka tilinumeron näet ruudulla.
Kun laitat siihen viitteen, niin tiedämme, -
että haluat tukea Armon kalliolla -ohjelmien lähettämistä.
Kiitos lahjastasi!
Tekstitys: Tuula-Riitta Virrankare